
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	26 februarie 2014

	Nr.
	4c-7/52


AVIZ

asupra proiectului de Lege privind desfiinţarea unor instanţe judecătoreşti şi a parchetelor de pe lângă acestea
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată cu dezbaterea şi avizarea proiectului de Lege privind desfiinţarea unor instanţe judecătoreşti şi a parchetelor de pe lângă acestea, trimis cu adresa nr. 
PLx 33/2014 din 11 februarie 2014.
Potrivit prevederilor art.61 din Regulamentul Camerei Deputaţilor, republicat, membrii Comisiei pentru muncă şi protecţie socială au examinat proiectul de lege mai sus menţionat în şedinţa din 25 februarie 2014.     
În urma finalizării dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege cu amendamente, redate în anexa la prezentul aviz. Amendamentele se referă la eliminarea unor instanţe prevăzute în anexa la proiectul de lege, propuse pentru desfiinţare, din următoarele considerente:
· desfiinţarea unor instanţe judecătoreşti şi a parchetelor de pe lângă acestea încalcă un drept fundamental al cetăţeanului, prevăzut la art.21 din Costituţia României, care se referă la  “Accesul liber la Justiţie” şi că “orice persoană se poate adresa justiţiei pentru apărarea drepturilor, a libertăţilor şi a intereselor legitime”;

· desfiinţarea unor instanţe judecătoreşti nu face decât să îndepărteze mai mult cetăţeanul de locul în care actul de justiţie este înfăptuit, creându-i dificultăţi suplimentare;

· aplicarea anevoioasă a Codului Penal şi a Codului de procedură penală;
· asigurarea unui act corect de justiţie, apropiat de cetăţeni;
· calitatea actului de justiţie nu se îmbunătăţeşte prin încărcarea instanţelor care ar trebui să preia dosarele şi cauzele de la instanţele desfiinţate; 
· având în vedere raportările la criteriul veniturilor din România, se va ajunge la situaţia în care vor avea acces la justiţie numai cetăţenii a căror situaţie patrimonială le permite acest lucru; ori, Justiţia este un serviciu public al statului, costurile sale se suportă de la bugetul de stat, la ale cărui venituri contribuie toţi cetăţenii;
· se produc dezechilibre bugetare la nivelul administraţiilor locale, ştiut fiind faptul că justiţia produce buget şi nu este numai consumatoare de resurse;
· desfiinţarea instanţelor afectează în mod grav şi activitatea cabinetelor de avocatură locale, a birourilor notariale şi a celorlalte activităţi în legătură cu actul de justiţie, ceea ce înseamnă pierderi financiare importante la bugetele locale;
· necesitatea funcționării instanțelor în cea mai mare parte a orașelor propuse pentru desfiinţare, pentru îndeplinirea unui obiectiv al strategiei de reformă a sistemului judiciar, care prevede asigurarea accesului la justiție al cetățenilor, mai ales al celor de la sate, care nu dispun de venituri, marea majoritate fiind pensionari, cu pensii foarte mici sau agricultori fără niciun venit, care să le permită deplasarea la alte judecătorii, pe distanțe de cca. 30 – 100 km. Între unele sate și orașele unde funcţionează instanţe sunt distanțe de peste 50 de km și nu există mijloc de transport în comun, astfel că, pentru a ajunge la termenele fixate ca zi de judecată, oamenii parcurg o parte din drum pe jos, până la un drum principal, de unde, eventual, se deplasează cu mașini de ocazie. Așadar, efortul depus de către justițiabilii de la sate pentru a ajunge la o instanţă este unul foarte mare.


PREŞEDINTE,



SECRETAR,

Florin Iordache



Mihăiţă Găină










Întocmit,

Expert parlamentar Adriana Breazu
Anexa

Amendamente admise:

În cadrul dezbaterilor, membrii comisiei au adoptat următoarele amendamente:

	
	Judeţul
	Judecătoria
	Localitatea de reşedinţă
	Amendament 
(autor)

	1. 
	Arad
	Chişineu Criş
	Oraşul 

Chişineu Criş
	Eliminare pct.1

Deputat Claudia Boghicevici

	2. 
	Arad
	Gurahonţ
	Comuna Gurahonţ
	Eliminare pct.2

Deputat Claudia Boghicevici

	3. 
	Argeş
	Topoloveni
	Oraşul Topoloveni
	Eliminare pct.3
Deputat Florin Iordache

	4. 
	Bacău
	Buhuşi
	Oraşul 

Buhuşi
	

	5. 
	Bihor
	Salonta
	Municipiul Salonta
	Eliminare pct.5

Deputaţi Kerekes Karoly şi Mihaela Stoica

	6. 
	Braşov
	Rupea
	Oraşul 

Rupea
	Eliminare pct.6

Deputaţi Răzvan Andrei Condurăţeanu şi Kerekes Karoly

	7. 
	Brăila
	Însurăţei
	Oraşul 

Însurăţei
	

	8. 
	Botoşani
	Darabani
	Oraşul 

Darabani
	Eliminare pct.8
Deputat Mihai Baltă

	9. 
	Buzău
	Pogoanele
	Oraşul 

Pogoanele
	Eliminare pct.9

Deputat Violeta Tudorie

	10. 
	Caraş-Severin
	Moldova Nouă
	Oraşul 

Moldova Nouă
	Eliminare pct.10

Deputat Dorel Covaci

	11. 
	Constanţa
	Hârşova
	Oraşul 

Hârşova
	Eliminare pct.11

Deputat Ileana Cristina Dumitrache

(jud. Constanţa are deja 2 hotărâri de desfiinţare a 2 judecătorii, din guvernarea anterioară – Cernavodă şi Băneasa, două oraşe importante ale judeţului)

	12. 
	Dolj
	Segarcea
	Oraşul 

Segarcea
	Eliminare pct.12

Deputat Daniel Iane

	13. 
	Galaţi
	Lieşti
	Comuna 

Lieşti
	

	14. 
	Gorj
	Novaci
	Oraşul 

Novaci
	

	15. 
	Hunedoara
	Haţeg
	Oraşul 

Haţeg
	Eliminare pct.15

Deputat Dorel Covaci

	16. 
	Hunedoara
	Orăştie
	Municipiul Orăştie
	Eliminare pct.16

Deputaţi Cristina Dumitrache, Mihaela Stoica şi Natalia Elena Intotero

	17. 
	Maramureş
	Dragomireşti
	Comuna Dragomireşti
	

	18. 
	Maramureş
	Târgu Lăpuş
	Oraşul 

Târgu Lăpuş
	Eliminare pct.18

Deputat Violeta Tudorie

	19. 
	Mehedinţi
	Baia de Aramă
	Oraşul 

Baia de Aramă
	

	20. 
	Mureş
	Târnăveni
	Municipiul Târnăveni
	Eliminare pct.20

Deputaţi Kerekes Karoly şi Mihaela Stoica

	21. 
	Olt
	Balş
	Oraşul 

Balş
	Eliminare pct.21

Deputaţi Virgil Delureanu şi

Florin Iordache

	22. 
	Prahova
	Mizil
	Oraşul 

Mizil
	

	23. 
	Sălaj
	Jibou
	Oraşul 

Jibou
	

	24. 
	Sibiu
	Agnita
	Oraşul 

Agnita
	Eliminare pct.24

Deputat Ioan Axente

	25. 
	Sibiu
	Avrig
	Oraşul 

Avrig
	Eliminare pct.25

Deputaţi Ioan Axente şi Gheorghe Frăticiu

	26. 
	Suceava
	Gura Humorului
	Oraşul 

Gura Humorului
	Eliminare pct.26

Deputat Constantin Galan

	27. 
	Timiş
	Făget
	Oraşul 

Făget
	Eliminare pct.27

Deputat Dorel Covaci

	28. 
	Tulcea
	Măcin
	Oraşul 

Măcin
	Eliminare pct.28

Deputat Adrian Solomon

	29. 
	Vâlcea
	Bălceşti
	Oraşul 

Bălceşti
	Eliminare pct.29
Deputat Adrian Solomon

	30. 
	Vrancea
	Adjud
	Municipiul Adjud
	Eliminare pct.30

Deputaţi Adrian Solomon şi Mihaela Stoica

